open-index/open-wikipedia-markdown huggingface dataset:
Jefim Dzigan

**Jefim Lvovitš Dzigan** (, 14. joulukuuta 1898 Moskova – 31. joulukuuta 1981 Moskova) oli neuvostoliittolainen elokuvaohjaaja.

Jefim Dzigan valmistui Boris Tšaikovskin elokuvakoulusta ja aloitti uransa vuonna 1924 näyttelijänä, apuohjaajana ja kuvaajana. Hänen ensimmäinen ohjaustyönsä oli Mikheil Tšiaurelin kanssa Georgiassa tehty *Pervyi kornet Strešnev* (1928). Dziganin tunnetuin elokuva on Venäjän kansalaissotaa kuvaava *[[Kronstadt (elokuva)|Kronstadt]]* (*My iz Kronštadta*, 1936). Vsevolod Višnevskin käsikirjoitukseen perustuvaa elokuvaa pidettiin aikanaan yhtenä neuvostoelokuvan huippusaavutuksista. Se sai Stalin-palkinnon vuonna 1941. *Jesli zavtra voina* (1938) kuvaa naivisti Natsi-Saksan mahdollista hyökkäystä Neuvostoliittoon.

Sodan jälkeen Dzigan kuvasi Kazakstanissa ja Azerbaidžanissa suurmieselämäkerrat *Džambul* (1953) ja *Fatali-Han* (1947, julkaistu 1959). Vallankumoushistoriallinen *[[Prologi (elokuva)|Prologi]]* (*Prolog*, 1956) oli yksi ensimmäisistä neuvostoliittolaisista laajakangaselokuvista. Aleksandr Serafimovitšin teokseen perustuva *[[Rautavirta]]* (*Železnyi potok*, 1967) sai yleisliittolaisen elokuvafestivaalin pääpalkinnon vuonna 1968.

Dzigan työskenteli vuodesta 1937 lähtien Neuvostoliiton elokuvakoulun VGIK:n opettajana ja vuodesta 1965 professorina. Hän liittyi NKP:hen vuonna 1943. Ohjaaja sai Neuvostoliiton kansantaiteilijan arvonimen vuonna 1969.

## Lähteet
Simiyun alue

**Simiyun alue** on yksi Tansanian 31 hallinnollisesta alueesta (mkoa eli region). Simiyun alue perustettiin vuonna 2012 alueellisen uudelleenjaon yhteydessä, jolloin se erotettiin omaksi alueekseen Shinyangan alueesta.

Alue sijaitsee maan pohjoisosassa ja sen pinta-ala on 25&nbsp;212 neliökilometriä. Vuoden 2012 väestönlaskennan mukaan siellä asui 1&nbsp;584&nbsp;157 asukasta. Alueen pääkaupunki on Bariadi ja alueellisena komissaarina toimii Anthony John Mtaka. Alue jakaantuu viiteen piirikuntaan.

## Lähteet

## Aiheesta muualla
Danilo I (Montenegron ruhtinas)

**Danilo I Petrović-Njegoš** (25. toukokuuta 1826 Njegoš – 13. elokuuta 1860 Kotor) oli Montenegron ruhtinaspiispa (*vladika*) vuosina 1851–1852 nimellä **Danilo II** ja ruhtinas vuosina 1852–1860. Hän korotti Montenegron ruhtinaskunnaksi.

Danilo nousi valtaan setänsä Pietari II:n seuraajana tämän kuoltua vuonna 1851. Vuoden 1852 alussa Danilo otti Venäjän tukemana nimikkeen *knjaz* (ruhtinas), ja hänestä tuli siten Montenegron maallinen ruhtinas. Piispan velvollisuuksiin kuuluneesta selibaattilupauksesta luopuminen mahdollisti hänelle varsinaisen dynastian perustamisen.

Danilon hallitsijakauden alussa Montenegro kävi vuosina 1852–1853 sodan Osmanien valtakuntaa vastaan. Montenegron armeija voitti turkkilaiset vuonna 1853 Ostrogin lähellä. Itävallan taivuteltua turkkilaiset tekemään rauhan Danilo piti Montenegron puolueettomana Krimin sodan ajan. Sitä eivät Montenegron vuoristolaiset hyväksyneet, vaan he nousivat kapinaan. Danilo yritti saada Krimin sodan jälkeisen Pariisin rauhankongressin tunnustamaan Montenegron itsenäisyyden, mutta kongressi ei ottanut asiaa käsiteltäväkseen. Danilo pyrki seuraavaksi lähestymään ulkopolitiikassaan Ranskaa. Hän tapasi vuonna 1857 keisari Napoleon III:n ja pyysi tältä tukea turkkilaisia vastaan. Sota Montenegron ja Osmanien valtakunnan välillä puhkesi uudelleen vuonna 1858. Danilon veli Mirko Petrović-Njegoš johti montenegrolaiset suureen voittoon Grahovon taistelussa, ja sillä kertaa Ranskan laivasto pakotti Turkin taipumaan rauhaan.

Danilo toteutti Montenegrossa sisäisiä uudistuksia. Hän antoi vuonna 1855 valtakunnalleen lain, joka muun muassa takasi uskonnonvapauden ja kansalaisvapauksia. Hän uudisti myös armeijaa ja verotusta. Danilo kuoli salamurhan uhrina. Kadić-niminen kapinan jälkeen maasta karkotettu montenegrolainen ampui ja haavoitti kuolettavasti häntä 11. elokuuta 1860 Persanossa Kotorinlahden rannalla. Danilo kuoli kaksi päivää myöhemmin. Koska hänellä ei ollut poikia, hänen seuraajakseen tuli hänen veljensä Mirkon poika Nikola I.

Danilon puoliso oli vuodesta 1855 Darinka Kvekić, jonka kanssa hänellä oli tytär Olga.

## Lähteet

## Aiheesta muualla
FO&O

**FO&O**, aiemmin myös **The Fooo Conspiracy**, oli ruotsalainen poikabändi. Yhtye perustettiin vuonna 2013, ja sai tunnettuutta ensimmäisen kerran samana vuonna esiinnyttyään Justin Bieberin Tukholman-konserttien lämmittelijänä tämän managerin kiinnostuttua yhtyeen YouTube-videoista. Yhtyeeseen kuului kolme jäsentä; Oscar Enestad (s. 1997), Felix Sandman (s. 1998) ja Omar Rudberg (s. 1998). Aiemmin mukana oli myös Oscar Molander (s. 1997), joka jätti yhtyeen marraskuussa 2016 edistääkseen omaa uraansa.

Yhtyeen debyyttialbumi *Off the Grid* nousi ilmestyttyään huhtikuussa 2014 Sverigetopplistanin kärkeen. Sittemmin yhtye muun muassa voitti kahdesti peräjälkeen vuoden ruotsalaisen liveyhtyeen Rockbjörnen-palkinnon sekä tehnyt levytyssopimuksen Yhdysvalloissa Sonyn kanssa.

Vuonna 2017 FO&O osallistui Melodifestivaleniin kappaleella ”Gotta Thing About You”.

Syksyllä 2017 yhtyeen jäsenet ilmoittivat lopettavansa yhtyeen ja jatkavansa soolourilla.

## Lähteet
Marcus Valerius Messalla Corvinus

**Marcus Valerius Messalla Corvinus** (64 eaa. – 8 jaa.) oli roomalainen sotilas ja valtiomies.

Corvinus oli yksi Octavianuksen menestyksekkäimmistä sotilaista; hän oli kuitenkin pohjimmiltaan tasavaltalainen. Hän oli korkeasti koulutettu, erottuva puhuja ja kirjoitti muistelmia ja edisti taidetta ja kirjallisuutta.
Babitzin

**Babitzin** on seuraavien henkilöiden sukunimi:

* Alexandra Babitzin (s. 1981), suomalainen laulaja
* Anna Babitzin (s. 1961), suomalainen laulaja
* Kirka (oik. *Kirill Babitzin*, 1950–2007), suomalainen laulaja
* Muska (oik. *Marija Babitzin*, s. 1952), suomalainen laulaja
* Sammy Babitzin (oik. *Aleksandr Babitzin*, 1948–1973), suomalainen laulaja
* Ykä Babitzin (oik. *Georgij Babitzin*, s. 1955), suomalainen laulaja
Groton (Vermont)

**Groton** on kunta (*town*) Yhdysvalloissa Caledonian piirikunnassa Vermontissa. Vuoden 2020 väestölaskennan mukaan siellä asui 984 asukasta.

## Väestö
Vuonna 2020 Grotonin 984 asukkaasta valkoisia oli 92,2&nbsp;% ja mustia 0,4&nbsp;%. Asukkaista 0,2&nbsp;% kuului johonkin muuhun rotuun, ja 6,9&nbsp;% asukkaista kuului kahteen tai useampaan rotuun. Asukkaista 2,8&nbsp;% puhui kotonaan jotain muuta kieltä kuin englantia, ja 1,7&nbsp;% asukkaista oli syntynyt ulkomailla.

## Lähteet
Shuhrat Abbosov

**Shuhrat Abbosov** (; 16. tammikuuta 1931 Kokand – 25. huhtikuuta 2018) oli uzbekistanilainen elokuvaohjaaja ja käsikirjoittaja.

Abbosov valmistui Taškentin lääketieteellisestä oppilaitoksesta vuonna 1949 ja teatteri-instituutista vuonna 1954 sekä suoritti Mosfilmin ohjaajakurssin vuonna 1958. Hänen ensimmäinen pitkä elokuvansa oli komedia *Mahallada duv-duv gap* (ven. *Ob etom govorit vsja mahallja*, 1960). Elokuva *[[Et ole orpo]]* (*Sen yetim emassan*, ven. *Ty ne sirota*, 1963) kertoo uzbekkiperheestä, joka otti sodan aikana huostaansa 14 tasavaltaan evakuoitua lasta. Tyyliltään dokumentaaria muistuttavat elokuvat herättivät aikanaan suurta huomiota. Aleksandr Neverovin romaaniin perustuva *[[Taškent – viljakaupunki]]* (*Toshkent – non shahri*, ven. *Taškent – gorod hlebnyi*, 1968) sai yleisliittolaisen elokuvafestivaalin palkinnon ja tiedemieselämäkerta *Abu Rayḥon Beruniy* (*Abu Raihan Beruni*, 1975) myös Uzbekistanin SNT:n valtionpalkinnon. Moniosainen televisioelokuva *Olovli yoʻllar* (*Ognennyje dorogi*, 1977–1985) kertoo uzbekistanilaisesta runoilijasta ja näytelmäkirjailijasta Hamza Hakimzoda Niyoziysta.

Abbosov toimi myös opettajana ja elokuvakriitikkona. Hän sai Uzbekistanin komsomolin palkinnon vuonna 1972 ja Neuvostoliiton kansantaiteilijan arvonimen vuonna 1981.

## Suomessa esitettyjä
* *Et ole orpo* (*Ty ne sirota*, 1963)
* *Tashkenet – viljakaupunki* (*Tashkenet – gorod hlebny*, 1968)
* *Rakkausdraama* (*Drama ljubvi*, 1972)

## Lähteet

## Aiheesta muualla
*
Jackson Bogere Kigundu

**Jackson Bogere Kigundu** (26. syyskuuta 1959 Uganda) on entinen ruotsalainen nyrkkeilijä. Hän nyrkkeili göteborgilaisessa BK Kalule -seurassa. Hän perusti Bergssjöns Boxningsklubbin vuonna 2001. Jackson Bogere Kigundu on nyrkkeilijä Patrick Bogeren isä.
Trefoldighetskirken

**Trefoldighetskirken** () on kirkko Akersgatalla Hammersborgissa aivan Oslon keskustassa. Kirkko otettiin käyttöön vuonna 1858 piispa Jenz Lauritz Arupin  vihkimänä. Uusgotiikkaa edustavassa kirkossa on kaksi kellotornia ja kahdeksankulmainen kupoli. Kirkon suunnitteli alkujaan arkkitehti Alexis De Chateauneuf, mutta työn saattoi loppuun hänen oppilaansa Wilhelm von Hanno. Hanno muutti kirkon piirustuksia ja muokkasi kirkon sisätiloja.

Sittemmin Trefolgighetskirken on saanut useita taideteoksia ja muita koristeita. Vuonna 1863 valmistuneen kastemaljan on tehnyt kongsbergiläinen kuvanveistäjä Julius Middelthun. Häntä pidetään Norjan suurimpana kuvanveistäjänä ennen Gustav Vigelandia ja hän on tehnyt muun muassa yliopistonaukiolla olevan Scweigaardin patsaan sekä muita Oslon patsaita.

Trefoldighetskirkenin viereen valmistui myöhemmin hallintokortteli, minkä takia se ei enää ole yhtä näkyvällä paikalla kuin valmistuessaan. Heinäkuun 2011 terrori-iskussa kirkko kärsi pieniä vaurioita, siitä hajosi muun muassa ikkunoita.

Kirkossa on vietetty monien kuuluisien norjalaisten hautajaisia. Heihin lukeutuvat esimerkiksi Magnus Brostrup Landstad, Henrik Ibsen, Bjørnstjerne Bjørnson, Johanne Dybwad, Erik Bye ja Anne-Cath Vestly. 

## Lähteet

## Aiheesta muualla
Karyaku-kausi

**Karyaku** (), myös **Kareki**, on japanilainen aikakausinimi (*nengō*), jota käytettiin huhtikuusta 1326 elokuuhun 1329. Tuolloin Japanin keisarina oli Go-Daigo. Shōgunina toimi vuorostaan prinssi Morikuni. Karyaku-kautta edelsi Shōchū-kausi ja seurasi Gentoku-kausi.

Karyaku-kauden toisen vuoden toisen kuun 14. päivänä eli 8. maaliskuuta 1327 nähtiin Japanissa täydellinen kuunpimennys.

## Lähteet
Louis B. Allyn

**Lewis (Louis) B. Allyn** (1874 Huntington, Massachusetts, Yhdysvallat – 7. maaliskuuta 1940 Westfield, Massachusetts) oli yhdysvaltalainen kemianopettaja. Hän toimi opettajana Westfield Teachers Collegessa. Hänen murhaansa ei ole selvitetty.

Vuonna 1904 Allyn toimi Westfieldissä kemian opettajana. Tällöin hän kiinnitti huomiota epäterveellisillä aineilla jatkettuihin elintarvikeisiin muun muassa tikkukaramellien aiheuttaman suutulehdusepidemian vuoksi. Hänen johdollaan elintarvikkeista löytyi muun muassa rikkihappoa ja jopa arsenikkia. Hänen tutkimustensa ja toimintansa johdosta terveyslautakunnassa Westfieldistä tuli yksi "puhtaan ruoan liikkeen" keskuksista.

## Lähteet
Raltjärnen

**Raltjärnen** on järvi Vindelnin kunnassa Västerbottenin läänissä Ruotsissa. Raltjärnen on osa Uumajanjoen vesistöä.
Head & Shoulders

**Head & Shoulders** on yhdysvaltalaisen Procter & Gamblen omistama hilseshampoon tuotemerkki. Yhtiö alkoi kehittää hilseshampoota vuonna 1950, testasi sitä kymmenen vuoden kehityksen jälkeen 1960 ja toi shampoon kauppoihin Yhdysvalloissa keväällä 1961. Silloin shampoopakkaus oli väriltään sinivihreä, nykyisin se on muuttunut valkoiseksi, mutta on muita värejä joissain päin maailmaa. Tällä hetkellä myynnissä on noin kymmenen erilaista shampootyyppiä eri hiustyypeille.

## Lähteet
Salla Kyhälä

**Salla Kyhälä**  (s. 1983 Ylivieska) on suomalainen ringetenpelaaja ja alamäkiluistelija. Hän on molempien lajien maailmanmestari.

## Ringette
Kyhälä on voittanut Suomen ringettemaajoukkueen kanssa maailmanmestaruuden vuosina 2004, 2007, 2010 ja 2013. Vuoden 2013 MM-kisoissa hän voitti pistepörssin ja hänet valittiin turnauksen arvokkaimmaksi pelaajaksi. Hyökkääjänä pelaava Kyhälä on Tuusulan ringeten kasvatti.

## Alamäkiluistelu
Alamäkiluistelussa Kyhälä on voittanut lajin MM-sarjan, Red Bull Crashed Icen vuosina 2011, 2014 ja 2015.

## Lähteet
* http://www.redbull.com/fi/fi/stories/1331641308444/red-bull-crashed-ice-kausi-huipentui-quebeciss%C3%A4

### Viitteet
Fabio Aru

**Fabio Aru** (s. 3. heinäkuuta 1990 Villacidro, Sardinia) on italialainen maantiepyöräilijä, ajajatyypiltään mäkimies ja etappiajaja. Hän aloitti ammattilaisuransa Astana Teamissa elokuussa 2012. Kausilla 2018–2020 hän edusti UAE Team Emiratesia ja viimeisellä ammattilaiskaudellaan 2021 Team Qhubeka Assosia.

Aru voitti Italian ympäriajossa 2014 Montecampioneen päättyneen vuorietapin 21 sekunnin erolla Fabio Duarteen ja oli kokonaiskilpailun lopputuloksissa kolmas. Saman vuoden Espanjan ympäriajossa hän voitti kaksi etappia ja oli kokonaiskilpailussa viides. Italian ympäriajossa 2015 hän voitti Cerviniaan päättyneen 19. etapin 28 sekunnin erolla Ryder Hesjedaliin ja Sestriereen päättyneen 20. etapin 18 sekuntia ennen Hesjedalia. Hän sijoittui kokonaiskilpailussa toiseksi minuutin ja 53 sekuntia Alberto Contadorille hävinneenä. Lisäksi hän voitti nuorten kilpailun lähes kahden tunnin erolla Davide Formoloon.  

Aru voitti Espanjan ympäriajon 2015. Hän nousi kokonaiskilpailun johtoon ensimmäisen kerran 11. etapin jälkeen viiden etapin ajaksi. Lopullisesti hän siirtyi kilpailun johtoon toiseksi viimeisen etapin jälkeen ja voitti kilpailun lopulta 57 sekunnin erolla Joaquim Rodrígueziin. Hän voitti maantieajon Italian-mestaruuden 2017. Saman vuoden Ranskan ympäriajossa hän voitti La Planche des Belles Filles'iin päättyneen viidennen etapin.

## Saavutuksia

Lähteet: Cycling Archives, Cyclingbase, Pro Cycling Stats
;2011
:Giro della Valle d'Aosta, kokonaiskilpailun ja 6. etapin (mäkiaika-ajo) voitto
;2012
:Toscana Coppa delle Nazioni, kokonaiskilpailun voitto
:Baby Giro (nuorten Italian ympäriajo), kokonaiskilpailussa toinen
:Giro della Valle d'Aosta, kokonaiskilpailun ja 3. etapin voitto
;2013
:Giro del Trentino, nuorten kilpailun voitto
;2014
:Italian ympäriajo, kokonaiskilpailun kolmas, 15. etapin voitto, 19. etapilla (ylämäkiaika-ajo) toinen
:Espanjan ympäriajo, kokonaiskilpailussa viides, 11. ja 18. etapin voitto
;2015
:Katalonian ympäriajo, kokonaiskilpailussa kuudes
:Italian ympäriajo, kokonaiskilpailussa toinen, nuorten kilpailun voitto, 19. ja 20. etapin voitto, 5. etapilla kolmas
:Espanjan ympäriajo, kokonaiskilpailun voitto, 11. etapilla toinen, 7. etapilla kolmas
:Milano–Torino, kolmas
;2016
:Criterium du Dauphiné, 3. etapin voitto
:Ranskan ympäriajo, kokonaiskilpailussa 13:s, 18. etapilla (aika-ajo) kolmas
:Olympialaiset, maantiejossa kuudes
;2017
:Tour of Oman, kokonaiskilpailussa kolmas
:Critérium du Dauphiné, kokonaiskilpailussa viides
:Maantieajon Italian-mestaruus
:Ranskan ympäriajo, kokonaiskilpailussa viides, 5. etapin voitto, 12. etapilla kolmas
:Espanjan ympäriajo, kokonaiskilpailussa 13:s
:Milano–Torino, kolmas
:Lombardian ympäriajo, seitsemäs
;2019
:Ranskan ympäriajo, kokonaiskilpailussa 14:s
;2021
:Vuelta a Burgos, kokonaiskilpailussa toinen

## Lähteet
Singidan alue

**Singidan alue** on yksi Tansanian 31 hallinnollisesta alueesta (mkoa eli region). Alue sijaitsee maan keskiosassa. Sitä rajaa luoteessa Shinyangan alue, pohjoisessa Simiyun alue, koillisessa Arushan ja Manyaran alueet, idässä Dodoman alue, kaakossa Iringan alue, lounaassa Mbeyan alue ja lännessä Taboran alue.

Alueen pinta-ala on 49&nbsp;340 neliökilometriä. Vuoden 2012 väestönlaskennan mukaan siellä asui 1&nbsp;370&nbsp;637 asukasta. Alueen pääkaupunki on Singida ja alueellisena komissaarina toimii Rehema Nchimbi. Alue jakaantuu viiteen piirikuntaan.

## Lähteet

## Aiheesta muualla
* Singidan alueen viralliset sivut
Saksan 1. jalkaväkidivisioona (Reichswehr)

**Saksan 1. jalkaväkidivisioona** () oli Weimarin tasavallan maavoimien yhtymä maailmansotien välillä 1921-1934.

## Perustaminen
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 1 ja 20 muodostivat tammikuussa 1921 1. divisioonan, johon kuului kolme jalkaväkirykmenttiä (1.,2. ja 3. (preussilainen) jalkaväkirykmentti). Lisäksi divisioonaan kuuluivat 1. kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona. Divisioona liitettiin osaksi 1. johtoesikuntaa.

Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.

## Komentajat
Königsbergiin sijoitetun Wehrkreis I:n komentajat olivat oman toimensa ohella divisioonankomentajina. Komentajina olivat:
* jalkaväenkenraali Johannes von Dassel 1. lokakuuta 1920 – 31. lokakuuta 1923
*kenraalieversti Wilhelm Heye 1. marraskuuta 1923 – 31. lokakuuta 1926
*jalkaväenkenraali Friedrich Freiherr von Esebeck 1. marraskuuta 1926 – 30. syyskuuta 1929
*jalkaväenkenraali Werner von Blomberg 1. lokakuuta 1929 – 30. tammikuuta 1933

## Lähteet
Paluu helvetistä

**Paluu helvetistä** voi tarkoittaa ainakin seuraavia:

* *[[Paluu helvetistä (vuoden 1958 elokuva)|Paluu helvetistä]]* (engl. *Ice Cold in Alex*), J. Lee Thompsonin ohjaama brittiläinen elokuva vuodelta 1958
* *[[Paluu helvetistä (vuoden 1985 elokuva)|Paluu helvetistä]]* (engl. *Savage Island*), yhdysvaltalainen elokuva vuodelta 1985.
Making Gender

**Making Gender: The Politics and Erotics of Culture** on yhdysvaltalaisen feministisen antropologin Sherry Ortnerin kokoelmateos hänen pääasiassa 1980–1990-luvuilla kirjoittamistaan esseistä. Esseekokoelma koostuu kahdeksasta itsenäisistä aiheista kertovasta tekstistä. Teoksessaan Ortner pohtii sukupuolen rakentumista ja ilmentymistä sekä seksuaalisuuden hyväksyttyjä ja kiellettyjä ilmenemismuotoja eri yhteiskunnissa. Pääteemana on myös naisen asema, oikeudet ja kohtelu eri yhteisöissä. 

## Sisältö
# Making Gender: Toward a Feminist, Minority, Postcolonial, Subaltern, etc., Theory of Practice
# Is Female to Male as Nature Is to Culture?
# The Virgin and the State
# Rank and Gender
# The Problem of "Women" as an Analytic Category
# Gender Hegemonies
# So, Is Female to Male as Nature Is to Culture?
# Borderland Politicis and Erotics: Gender and  Sexuality in Himalayan Mountaineering

## Aineisto
Teoksessa käsitellään sekä Ortnerin henkilökohtaisesti tekemiä etnografisia tutkimuksia muun muassa Nepalissa asuvan šerpa-kansan parissa sekä muiden feminististen antropologien tutkimuksia ja niiden tuloksia yli kahden vuosikymmenen ajalta.

## Teoreettinen viitekehys
Ortnerin teos on feministisen ja postkolonialistisen antropologian esimerkkiteos, jossa sorrettujen sekä alistettujen ihmisryhmien ääni ja näkökulma yritetään tuoda esiin ja kuuluviin. Teos on myös postmodernistinen, sillä sen yhtenä pääajatuksena on kyseenalaistaa aiempien antropologisten tutkimusten antama yleismaailmallinen kuva ihmisistä, sukupuolesta ja seksuaalisuudesta sekä antropologian miehinen vinouma, joka vaikuttaa tieteenalan yleensä ei-kyseenalaistettuihin periaatteisiin.

## Lähteet
* Ortner, Sherry B., *Making Gender: The Politics and Erotics of Culture*, Beacon Press, Boston, Massachusetts, 1996
Rikas mies ja Lasarus

**Rikas mies ja Lasarus** on tunnettu Jeesuksen vertaus, joka esiintyy ainoastaan Luukkaan evankeliumissa. Vertaus kertoo rikkaan miehen sekä köyhän Lasaruksen elämästä ja kuolemasta. Rikas mies kokee kuoleman jälkeen suurta tuskaa, kun taas köyhää Lasarusta kohdellaan hyvin.  Vertauksessa Jeesus maalaa hyvin värikkään, dramaattisen ja helposti muistettavan kuvan siitä lopullisesta kohtalosta, joka odottaa hyvästä maanpäällisestä elämästä nauttineita ihmisiä. Kaikista Jeesuksen esittämistä vertauksista tämä on ainoa, jossa vertauksen henkilöille annetaan tarkat nimet (Aabraham ja Lasarus) ja tämä on myös ainoa, jossa kerrotaan kuolemanjälkeisestä elämästä.

## Vertaus 1938 käännöksen mukaan (Luuk. 16:19–31)

## Vertauksen tausta

Vanha testamentti ei juurikaan kerro kuolemanjälkeisestä elämästä, mutta on olemassa todisteita siitä, että niiden neljänsadan vuoden aikana, jotka sijoittuvat Vanhan ja Uuden testamentin kirjoitusten väliin, jotkin juutalaisryhmittymät olivat omaksuneet asiaan liittyviä käsityksiä. Saddukeukset olivat edelleen skeptisiä kuoleman jälkeisen elämän suhteen, mutta fariseukset uskoivat kuoleman jälkeiseen ylösnousemukseen, tuomioon, helvettiin sekä taivaaseen. Tältä ajalta säilyneessä kirjallisuudessa, kuten apokryfisissä Eenokin kirjassa jaToisessa Esran kirjassa käytetään samoja sanoja ja konsepteja kuin Jeesuksen esittämässä vertauksessa. Vaikuttaakin siltä, että Jeesuksen esittämä kuvaus kuoleman jälkeisestä elämästä oli konseptina tuttu vertausta kuunnelleelle yleisölle, erityisesti fariseuksille (jae 14). Yllätyksenä kuulijoille ei siis tullut se mitä tapahtuu kuoleman jälkeen, vaan kummalle se tapahtuu. Varallisuutta pidettiin tuona aikana merkkinä Jumalan siunauksesta ja hyväksynnästä, ja köyhyyttä puolestaan merkkinä päinvastaisesta.

## Kristinuskon tulkintoja

On huomattava, ettei Jeesus vertausta kertoessaan ollut vastaamassa kysymyksiin tulevaisuudesta, vaan hän oli haastamassa oman aikansa asenteita. Vertauksen tarkoitus olikin pääasiassa varoittaa ihmisiä ja etenkin fariseuksia rikkauden vaaroista.

Kun Jeesus puhui kuoleman jälkeisten rangaistusten paikasta, hän yleensä käytti sanaa Gehenna, joka oli tuona aikana kaatopaikka Jerusalemin lähettyvillä. Tässä vertauksessa Jeesus kuitenkin käyttää sanaa Haades, joka tarkoittaa paikkaa, jossa sielut ovat kuoleman ja ylösnousemuksen välisenä aikana. Joka tapauksessa vaikuttaa siltä, että kaikki kuolleet ovat tietoisia tilastaan myös välittömästi kuoleman jälkeen ja heidät jaotellaan joko kärsimysten paikkaan tai siunattuun paikkaan. Taivaan ja helvetin välillä on ylittämätön kuilu, joten kuolleen kohtalo on peruuttamaton.

## Lähteet

## Aiheesta muualla
Matti Viikari

**Matti Juhani Viikari** (22. toukokuuta 1943 Oulu – 10. joulukuuta 1994 Helsinki) oli suomalainen historiantutkija ja Helsingin yliopiston historian professori. Hän tutki historianfilosofiaa ja historiankirjoituksen historiaa. Hänen postuumisti julkaistu kokoomateoksensa on *[[Historiallinen ajattelu, edistys ja yhteiskunta]]*.

Viikarin vanhemmat olivat kansakouluntarkastaja, kouluneuvos Osmo Viikari ja opettaja Elsa Tiitto. Hän pääsi ylioppilaaksi Kemin lyseosta 1962 ja valmistui Helsingin yliopistosta filosofian kandidaatiksi 1966 ja tohtoriksi 1977. Hän opiskeli ja toimi tutkijana myös ulkomailla muun muassa Bonnissa, Göttingenissä, Mainzissa, Leipzigissa ja Cambridgessa. Hänen puolisonsa oli kirjallisuustieteen professori Auli Viikari.

Viikari oli Alkoholitutkimussäätiön tutkijana 1973–1979, valtion humanistisen toimikunnan tutkijana 1980-1984 sekä Helsingin yliopistossa dosenttina 1978–1984 ja professorina 1984–1994. Viikari oli Suomen Historiallisen Seuran johtokunnan jäsen 1968–1978 ja tutkijajäsen 1978–1994.

Viikari pyrki pohtimaan, minkä vuoksi olemme kiinnostuneet menneisyydestä. Hän ei kuitenkaan itse kehittänyt uusia näkökulmia tai filosofis-teoreettisia rakennelmia. Hän esitteli ja kommentoi kriittisesti tieteen diskursseja, joissa hänet tunnettiin terävänä ja kriittisenä kyseenalaistajana.

## Lähteet
Saksan 2. jalkaväkidivisioona (Reichswehr)

**Saksan 2. jalkaväkidivisioona** () oli Weimarin tasavallan maavoimien yhtymä maailmansotien välillä 1922-1934.

## Perustaminen
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 2 ja 9 muodostivat tammikuussa 1921 2. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.

Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.

## Komentajat
Stettiniin sijoitetun Wehrkreis II:n komentajat olivat oman toimensa ohella divisioonankomentajina. Komentajina olivat:
* jalkaväenkenraali Erich Weber Pascha 1. lokakuuta 1920 – 16. syyskuuta 1921
*jalkaväenkenraali Hans Freiherr von Hammerstein-Gesmold 16. syyskuuta 1921 – 1. helmikuuta 1923
*jalkaväenkenraali Erich von Tschischwitz 1. helmikuuta 1923 – 1. helmikuuta 1927
*jalkaväenkenraali Joachim von Amsberg 1. helmikuuta 1927 – 30. syyskuuta 1929
*jalkaväenkenraali Rudolf Schniewindt 1. lokakuuta 1929 – 30. syyskuuta 1931
*kenraaliluutnantti Fedor von Bock 1. lokakuuta 1931 - 1. huhtikuuta 1935

## Lähteet
Lohan Holiday

**Lohan Holiday** on yhdysvaltalaisen laulaja näyttelijä Aliana Lohanin debyyttialbumi.

## Kappaleet

## Arvostelut
* 

## Lähteet
Hovinpellon niitty

**Hovinpellon niitty** on Lappeenrannassa sijaitseva maakunnallisesti arvokas perinnebiotooppi. Alueella kasvaa useita huomionarvoisia lajeja.
## Sijainti ja historiaa
Hovinpellon niitty sijaitsee Hakalin kaupunginosassa Hakalinkadun varressa olevan asutusalueen ja rautatien välissä lähellä Saimaan kanavaa. Alue on osittain rautatien piennarta ja entistä peltoa. Peltojen viljely loppui 1970-luvun alussa. Nykyisin alueen omistaa Lappeenrannan kaupunki.

## Lajisto
### Kasvit
Alueen keskiosa muodostuu paahteisen etelärinteen runsaslajisesta kedosta, alueen itä- ja länsiosat ovat tuoretta niittyä.

Kasvilajistoa on inventoitu kahdesti. Jantusen ym. (1999) mukaan kedon valtalajeja ovat mäkitervakko, ketohärkki, kissankello, hiirenkeltano ja paikoin koiranheinä. Huomionarvoisina perinnebiotooppilajeina esiintyvät mäkivirvilä, huhtahanhikki, keltamatara (VU)
ja jänönapila.

Vauhkonen (2008) toteaa, että lajistoon kuuluvat valkoapila, puna-apila, alsikeapila, syysmaitiainen, siankärsämö, ahopukinjuuri, kissankello, hiirenvirna, paimenmatara ja idänukonputki. Rautatien etelänpuoleisella penkereellä lajistossa on ahdekaunokkia, kannusruohoa, hiirenvirnaa, harakankeltanoita, harmiota, kultapiiskua, ruusuruohoa, peltolemmikkiä ja mäkikuismaa. Penkereen yläreunassa kasvavat ketomaruna, sekä huomionarvoiset perinnebiotooppilajit mäkivirvilä ja jänönapila. Aiemmin vuonna 1999 tavattua keltamataraa ei löydetty vuoden 2008 inventoinissa, mutta kelta- ja paimenmataran risteymää piennarmataraa kylläkin.

Alueen itäosan kasvillisuus on heinävaltaista. Länsiosa on rehevöitynyt ja valtalajina on voikukka.

Ratapenkereen ja kedon välissä kasvaa ohuella kaistaleella koivua, vaahteraa ja pihlajaa. Niityltä löytyy myös edellä mainittujen puulajien muodostamia ryhmiä sekä lähipihoilta levittäytyneitä puutarhakasveja, kuten ruskolilja, pensaskuusama, punaruusu ja kurtturuusu.

## Lähteet
Kari Sarma

**Kullervo Hirvonen**, kirjailijanimi **Kari Sarma** (s. 2. helmikuuta 1925 Enonkoski) on suomalainen kirjakauppias ja jännityskirjailija.

Hirvonen toimi 1970-luvulla kirjakauppiaana Savonlinnassa.

## Teoksia
Nimellä *Kari Sarma*:
* *Porsaannaama*. Kirjayhtymä, Helsinki 1975
* *Sebastian*. Uusi kirjakerho, Helsinki 1976

## Lähteet
* 
*  Savonlinnan kaupunginkirjasto : LehtoNet : Kari Sarma 

## Aiheesta muualla
* Kari Sarma Kirjasampo-sivustolla
Lauri Winter

**Lauri Osmo Antero Winter** (1. elokuuta 1925 Uusikaupunki – 24. heinäkuuta 2007 Turku) oli suomalainen runoilija ja historiikkien kirjoittaja.

Winter valmistui ekonomiksi Turun kauppakorkeakoulusta 1951. Hän oli konttoripäällikkönä Turun Verkatehdas Oy:ssa 1951–1956, hallintojohtajana Oy Turun Vanu – Åbo Vadd Ab:ssa 1956–1968 ja toimitusjohtajana 1968–1970. Vuodesta 1970 hän piti omaa tilitoimistoa Lauri Winter. Winter toimi opettajana Turun kauppaoppilaitoksessa.

Lauri Winterin vanhemmat olivat kieltenopettaja ja suomentaja Helmer Winter (1895–1963) ja Aili Synnöve Malinen (1897–1966). Puoliso oli Aino Lemmitty (o.s. Törnqvist) (kuollut 2020).

## Teoksia
* *Etsijä* ; kuvitus tekijän. Sudenkolo, Turku 1977
* *Piiritoimintaa Varsinais-Suomessa 1932–1982 : Varsinais-Suomen partiopiiri ry:n ensimmäinen vuosikirja piirin 50-vuotisen toimintataipaleen kunniaksi* ; kirjoitukset Lauri Winter ym; valokuvat Partiokuvaajat ; julk. Varsinais-Suomen partiopiiri ry. Turku 1982
* *50 vuotta yhdessä eteenpäin : Sotainvalidien veljesliitto, Turun osasto 1941–1991*. Sotainvalidien veljesliitto. Turun osasto, Turku 1991
* *Hopeasudet 1926–1986*. Partiomuseo – Pirkka-Hämeen partiotuki ry, Turku 1992

## Lähteet
* 
* Uudenkaupungin kirjasto : Winter-kokoelma : Helmer Winter 

### Viitteet
Seppo Lakovaara

**Seppo Tapio Lakovaara** (13. marraskuuta 1931 Käkisalmi – 14. joulukuuta 2008) oli perinnöllisyystieteen professori.

Lakovaaran vanhemmat olivat yliluutnantti Sulo Lakovaara ja Hilja Kiiski. Hän tuli ylioppilaaksi Kuopion lyseosta 1956 ja valmistui Helsingin yliopistosta filosofian kandidaatiksi 1961, lisensiaatiksi 1962 ja tohtoriksi 1963 (väitöskirjan aihe *The effects of the rolled locus on the development of the compound eye and the wing of Drosophila melanogaster*). Lakovaara toimi assistenttina Helsingin yliopistossa 1960-1972, geneettisen fysiologian ja sitten perinnöllisyystieteen dosenttina  1968-1978, Rockefeller-yliopiston apulaisprofessorina New Yorkissa 1970-1971 ja Oulun yliopiston perinnöllisyystieteen professorina 1972-1999. Perinnöllisyystieteen laitoksen johtaja hän oli 1972-1995 ja biologian laitoksen johtaja 1995-1999, Oulangan tutkimusaseman ja Perämeren tutkimusaseman johtokunnan jäsenenä hän toimi 1980-1995. Lakovaaralla oli myös useita kotimaisia ja kansainvälisiä oman alansa ja muita luottamustehtäviä. Lakovaara teki tutkimusmatkat Ranskaan 1972 ja 1982. Hän oli Suomalaisen tiedeakatemian jäsen vuodesta 1973 ja amerikkalaisen New York Academy of Sciencen jäsen vuodesta 1980.

Lakovaara oli sotilasarvoltaan reservin yliluutnantti (1978), hänen puolisonsa vuodesta 1961 oli Liisa Immonen.

## Lähteet

## Aiheesta muualla
* Seppo Lakovaaran muistokirjoitus . Anssi Saura. Suomalaisen tiedeakatemian vuosikirja 2008, s. 137-138. (Viitattu 26.5.2014).
Paavo Virtanen (saarnaaja)

**Paavo Veikko Mikael Virtanen** (4. syyskuuta 1925 Tyrvää – 23. lokakuuta 2016 Uusikaupunki) oli suomalainen helluntaiherätyksen saarnaaja ja kristillinen kirjailija. Virtanen on säveltänyt hengelliset laulut *Kirkas aamu pian koittaa* ja *Golgatan veressä voima on*.

## Teoksia
* *Vapaaksi pelosta*. Ristin Voitto, Helsinki 1956
* *Lumoavat kahleet : tämän kirjan ihmiskohtalot perustuvat tositapauksiin*. Ristin Voitto, Helsinki 1959
* *Muinaisen maailman tuho*. Ristin Voitto, Helsinki 1967
* *Vaeltajan lauluja : Lauluja seka- ja kitarakuoroille, nais- ja mieskuoroille, kvarteteille, tertseteille, duetoille ja yksinlaulajille*; toim. Paavo Virtanen. Ristin Voitto, Helsinki 1968
* *Vaarallisilla vesillä*. Ristin Voitto, Tikkurila 1970
* *Vaeltajan lauluja 2*. Ristin Voitto, Tikkurila 1971
* *Moskeijan varjossa : lähetysromaani Eritreasta*. Ristin Voitto, Tikkurila 1977
* *Vaeltajan lauluja*. P. Virtanen, Salo 1999

## Suomennoksia
* Oral Roberts : *Usko ja parantuminen*; englanninkielestä suom. Paavo Virtanen. Oral Roberts Evangelistic Association, Tulsa, (Oklahoma - Ristin Voitto, Helsinki 1961 (alkuteos *Exactly how you may receive your healing ... through faith*)

## Lähteet
*  (Arkistolinkki)

### Viitteet
Nola

**Nola** on kunta Etelä-Italiassa Napolin metropolikaupungissa Campanian alueella. Se sijaitsee lähellä Vesuviuksen tulivuorta.  

## Historia
Kunnan alueella on ollut asutusta jo pronssikaudella. Nolan esihistoriallisesta kylästä (*Villaggio Preistorico di Nola*), joka on aikoinaan jäänyt Vesuviuksen purkauksen alle, on kaivettu asumuksia ja esineistöä varhaispronssikaudelta 1800 eaa.  Esineistö on nähtävillä Nolan arkeologisessa museossa, *Museo Archeologico di Nola*. Muita nähtävyyksiä ovat 1300-luvulta peräisin oleva kirkko *Chiesa di San Biagio*, sekä vuonna 1900 tulipalon jäljiltä korjattu *Duomo di Nola*. 

Rooman keisari Augustus kuoli Nolassa vuonna 14. 

Italialainen filosofi Giordano Bruno on kotoisin Nolasta. 

Nolassa järjestetään vuosittain uskonnollinen Liljafestivaali *Festa dei Gigli*. 

Nola sijaitsee Napolin kaupungin lähistöllä kahden vilkkaan valtatien risteyksessä, ja sinne on rakennettu suuri ostoskeskus *Vulcano Buono*. 

## Lähteet
Maija (kappale)

**Maija** on poikabändi Kliffin kappale, joka julkaistiin yhtyeen toisena singlenä 26. toukokuuta 2014. Kappaleen on tehnyt Axel Johanssen, Jorma Hiekkanen, Sakari Aalto ja Jonnaemilia Kärkkäinen.

Yhtye julkaisi pätkän kappaleen kertosäkeestä Youtube-kanavallaan 15. huhtikuuta 2014 osana kilpailua, jossa halukkaat saivat lähettää videon itsestään laulamassa kappaletta tai tanssimassa sen tahtiin. Osa videoista päätyi singlen julkaisupäivänä julkaistulle musiikkivideolle, jonka ohjasi Lauri Laukkanen.

## Kappaleet
#

## Listasijoitukset

## Lähteet

## Aiheesta muualla
*Kappaleen virallinen musiikkivideo Youtubessa
Hambletonian 10

**Hambletonian 10** (myös **Rysdyk's Hambletonian**, 5. toukokuuta 1849 Sugar Loaf, New York – 27. maaliskuuta 1876 Chester, New York) oli yhdysvaltalainen lämminverinen siitosori, josta käytännössä kaikki nykypäivän amerikanravurit polveutuvat. Sen mukaan on nimetty yksi maailman suurimmista ravikilpailuista, vuodesta 1926 lähtien järjestetty Hambletonian Stakes.

## Siitosura
Hambletonian 10 syntyi vuonna 1849 New Yorkin osavaltion Orange Countyn piirikunnassa sijainneella maatilalla. Se oli 1780-luvulla Yhdysvaltoihin tuodun kuuluisan englannintäysverisen laukkahevosen Messengerin pojanpojanpoika. Hambletonian 10:n kasvattaja oli Jonas Seeley, joka kuitenkin myi sen jo varsana hoitajalleen William Rysdykille 125 dollarin hinnasta. Hänen mukaansa hevonen tunnetaan myös nimellä Rysdyk's Hambletonian. Ori osallistui ensimmäiseen näyttelyynsä kuuden kuukauden ikäisenä aiheuttaen olemuksellaan ihastusta paikallisissa hevosmiehissä. Siitosuransa Hambletonian 10 aloitti kaksivuotiaana, jolloin Rysdyk astutti sillä neljä tammaa. Yhteensä ori astui vuosien 1851 ja 1875 välillä 1335 tammaa. 

Hambletonian 10 ja sen jälkeläiset osoittautuivat siitoksessa niin suosituiksi, että vuosikymmenten kuluessa muut sukulinjat hävisivät. Kaikkien nykyisten amerikkalaisten ravihevosten ja peitsareiden suku johtaa lopulta Hambletonianiin. Sen neljä merkittävintä jälkeläistä ovat oriit George Wilkes, Dictator, Happy Medium ja Electioneer, jotka ovat periyttäneet valtaosan nykypäivän amerikanravureista. Hevosen kuoleman jälkeen New Yorkin Chesteriin pystytettiin yhteinen muistomerkki Hambletonianille ja sen omistajalle William Rysdykille, joka oli kuollut kuusi vuotta aiemmin.

## Kilpailut
Kilparadalla Hambletonian 10 esiintyi ainoastaan kerran, kun se juoksi toista Abdallahin jälkeläistä, Abdallah Chiefiä vastaan vuonna 1852 Long Islandin radalla New Yorkissa. Abdallah Chiefin omistaja piti omaa hevostaan Hambletoniania parempana, mutta se hävisi kuitenkin kaksi samana päivänä ajettua mailin mittaista kilpailua. Hevoset juoksivat ensin toisiaan vastaan ja Hambletonianin voitettua, vaati Abdallah Chiefin omistaja revanssia. Toisella kerralla hevoset kiersivät radan yksinään ja jälleen Hambletonian oli parempi, saaden seitsemän sekuntia nopeamman ajan. Hambletonianin voittoaika oli 2.48,5.

## Lähteet
*Hambletonian The Harness Racing Museum & Hall Of Fame
   
## Aiheesta muualla
Cardiff City Stadium

**Cardiff City Stadium** on jalkapallostadion Cardiffissa, Walesissä. Stadion avattiin käyttöön 22. heinäkuuta 2009 ja sen nykyinen yleisökapasiteetti on 33&nbsp;280. Se toimii jalkapalloseura Cardiff Cityn sekä Walesin jalkapallomaajoukkueen kotikenttänä.

Cardiff City Stadium on Walesin toiseksi suurin stadion Millennium Stadiumin ollessa suurin.

## Historia

### Rakentaminen ja aukeaminen
Huhtikuussa 2004 Cardiffin kaupunginvaltuusto hyväksyi suunnitelman rakennusprojektin ensimmäisestä vaiheesta, joka sisälsi 30&nbsp;000 katsojan kapasiteetin sekä uuden yleisurheilukentän rakentamisen.

Maanraivaustyöt stadionia varten aloitettiin helmikuussa 2007. Maaliskuussa 2007 päätettiin vähentää tulevan stadionin kapasiteettiä 30&nbsp;000 katsojasta 25&nbsp;000 katsojaan vähentämällä valtaosa toisen kategorian istumapaikoista, jotta rakennuskustannukset minimoitaisiin. Samalla pidätettiin kuitenkin mahdollisuus nostaa kapasiteetti 30&nbsp;000 katsojaan.

Stadion valmistui toukokuussa 2009. Stadion avattiin virallisesti heinäkuussa 2009 Cardiff Cityn ja Celtic FC:n välisessä harjoitusottelussa, joka päättyi 0-0. Walesin jalkapallomaajoukkue pelasi stadionilla ensimmäisen kerran marraskuussa Skotlantia vastaan ottelussa, jonka Wales voitti 3-0.

### Laajennus
Kesäkuussa 2012 Cardiff City FC:n omistaja ja puheenjohtaja Vincent Tan ilmoitti 35 miljoonan punnan investointisuunnitelmistaan seuraansa. Suunnitelmiin sisältyi mm. harjoitusolosuhteiden parantamista, seuran velkojen lyhentämistä ja 12 miljoonan punnan arvoinen laajennus stadionille, jolloin kapasiteetti nousisi jopa 35&nbsp;000 katsojaan.

Kauden 2013-2014 alussa stadionin kapasiteetti kohosi 28&nbsp;000 katsojaan. Yhdelle stadionin katsomoista, nk. Ninian Standille, valmistui vuonna 2014 5&nbsp;000 lisäpaikkaa, jolloin stadionin kapasiteetti nousi 33&nbsp;280 katsojaan. 

## Ominaisuudet

* *GrassMaster*-hybridinurmi - Koko 105 x 68 metriä (UEFAn suosituskoko)
* 33&nbsp;280 katsojan kapasiteetti
* 12 aitiota
* 1500 VIP-paikkaa
* 1500 parkkipaikkaa

## Tapahtumia

### Urheilutapahtumat

### Konsertit

Lähde

## Aiheesta muualla

* Cardiff City Stadiumin kotisivusto  

## Lähteet
Soraya Post

**Soraya Viola Heléna Post** (s. 15. lokakuuta 1956 Göteborg) on ruotsalainen poliitikko, joka toimi Feministinen aloite -puolueen europarlamentaarikkona vuosina 2014–2019. Hän on ammatiltaan opettaja. 

## Elämä
Soraya Postin isä on saksalaissyntyinen juutalainen ja hänen äitinsä puolestaan romaneina pidettyjä Ruotsin kiertolaisia. Kaksi vuotta Postin syntymän jälkeen hänen äidilleen tehtiin pakkoabortti ja pakkosterilisaatio, joita Ruotsissa oli tapana tehdä eri vähemmistöille, kuten romaneille ja saamelaisille vielä 1970-luvulla. Post on kertonut myös lapsuudessaan kokemasta syrjinnästä, kuinka esimerkiksi hänen äitiään ei päästetty taustansa takia koulun päättäjäisiin. Nuoruudessaan yleisurheilua harrastanut Post on myöhemmin toiminut muun muassa kansakoulunopettajana. Vuonna 2002 hän perusti romaneille tarkoitetun kansanopiston Göteborgiin. 

Vuoden 2014 europarlamenttivaaleissa Post oli Feministinen aloite -puolueen ehdokaslistan kärkiehdokas ja sai puolueen historian ensimmäisen paikan Euroopan parlamentissa. Ennen europarlamenttiin valintaansa Post työskenteli Länsi-Götanmaan läänin ihmisoikeuskomiteassa. Hän on kuulunut myös Ruotsin radion hallitukseen sekä toiminut Euroopan romanifoorumin varapuheenjohtajana. 

## Lähteet

## Aiheesta muualla

*
Ingeborg

**Ingeborg** on alkujaan skandinaavinen naisen etunimi, joka on yleinen myös Saksassa.
  Nimi on yhdistetty Ing-jumalan nimestä ja suojaa tai turva­paikkaa tarkoittavasta sanasta *borg* ja merkitsee siten *Ingin suojaamaa*.

Suomessakin nimi Inge­borg on ollut käytössä jo 1400-luvulla. Digi- ja väestötietoviraston tietojen mukaan se on 1900-luvun alusta vuoden 2009 loppuun mennessä annettu 9&nbsp;784 nais­puoliselle henkilölle. Inge­borgin nimi­päivä on suomen­ruotsalaisen kalenterin mukaan 27. toukokuuta.

## Tunnettuja Ingeborgeja

### Kuningattaria ja prinsessoja
* Ingeborg (1175–1236), Ranskan kuningatar, Tanskan kuningas Valdemar I:n  tytär, Ranskan kuningas Filip II Augustin puoliso
* Ingeborg (1878–1958), Tanskan ja Ruotsin prinsessa
* Ingeborg Eriksdotter (1210/1216–1254), ruotsalainen prinsessa, Birger-jaarlin puoliso
* Ingeborg Norjalainen, *Ingeborg Haakonintytär* (1301–1361?), Norjan prinsessa, Norjan holhoojahallinnon johtaja 1319–1323

### Muita

* Ingeborg von Alfthan (1868–1946), suomenruotsalainen runoilija 
* Ingeborg Bachmann (1926–1973), itävaltalainen kirjailija 
* Ingeborg von Bronsart, oik. *Ingeborg Bronsart von Schellendorf* (1840–1913), ruotsalais-saksalainen säveltäjä ja pianisti
* Ingeborg Gyldenär (1600-luvulla), laamanni Arvid Hornin serkku ja puoliso
* Ingeborg Hagen (1895–1989), norjalainen kirjailija
* Ingeborg Helten (s. 1950), saksalainen pikajuoksija 
* Ingeborg Hovland (s. 1969), norjalainen jalkapallomaalivahti
* Ingeborg Hunzinger (1915–2009), saksalainen kuvanveistäjä 
* Ingeborg Hymander (1865–1938), suomalainen pianopedagogi 
* Ingeborg Kullberg (1911–2005), suomenruotsalainen kirjailija 
* Ingeborg Leire, aik. *Lagercrantz* (1913–1969), suomalainen kirkkomusiikin tutkija
* Ingeborg Levin (1953–2024), saksalainen fyysikko
* Ingeborg Lievonen, *Inge Löök* (s. 1951), suomalainen kuvittaja ja puutarhuri
* Ingeborg Liljeblad-Funtek (1887–1942), suomalainen oopperalaulaja ja laulunopettaja
* Ingeborg Malmström (1831–1919), suomenruotsalainen runoilija 
* Ingeborg Mello (1919–2009), argentiinalainen yleisurheilija
* Ingeborg Norell (s. 1727), suomalainen hengenpelastaja
* Ingeborg Rapoport (1912–2017), saksalainen lääkäri ja professori
* Ingeborg Marie Sick (1869–1951), tanskalainen kirjailija
* Ingeborg Sjöqvist (1912–2015), ruotsalainen uimahyppääjä
* Ingeborg Åkentytär Tott (n. 1440–1507), Ruotsin valtionhoitaja 1470–1497, Sten Sture vanhemman puoliso

## Muita Ingeborgeja
* Ingeborg, Ruotsin saaristolaivaston saaristofregatti, joka upposi 1790 Ruotsinsalmen toisessa meritaistelussa Kotkansaaren edustalle.
* 391 Ingeborg, asteroidi

## Lähteet

## Aiheesta muualla
Saksan 3. jalkaväkidivisioona (Reichswehr)

**Saksan 3. jalkaväkidivisioona** () oli Weimarin tasavallan maavoimien yhtymä maailmansotien välillä 1922-1934.

## Perustaminen
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 3, 6 ja 15 muodostivat tammikuussa 1921 3. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.

Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.

## Komentajat
Berliiniin sijoitetun Wehrkreis III:n komentajat olivat oman toimensa ohella divisioonankomentajina. Komentajina olivat:
* tykistönkenraali Hermann Rumschöttel 1. lokakuuta 1920 – 16. kesäkuuta 1921
*jalkaväenkenraali Richard von Berendt 16. kesäkuuta – 3. elokuuta 1921
*ratsuväenkenraali Rudolf von Horn 3. elokuuta 1921 – 31. tammikuuta 1926
*jalkaväenkenraali Otto Hasse 1. helmikuuta 1926 – 1. huhtikuuta 1929
*jalkaväenkenraali Rudolf Schniewindt 1. huhtikuuta – 1. lokakuuta 1929
*jalkaväenkenraali Joachim von Stülpnagel 1. lokakuuta 1929 - 1. helmikuuta 1932
*jalkaväenkenraali Gerd von Rundstedt 1. helmikuuta - 1. lokakuuta 1932
*kenraaliluutnantti Werner Freiherr von Fritsch 1. lokakuuta 1932 - 1. helmikuuta 1934

## Lähteet
Saksan 4. jalkaväkidivisioona (Reichswehr)

**Saksan 4. jalkaväkidivisioona** () oli Weimarin tasavallan maavoimien yhtymä maailmansotien välillä 1922-1934.

## Perustaminen
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 12, 16 ja 19 muodostivat tammikuussa 1921 4. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.

Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.

## Komentajat
Dresdeniin sijoitetun Wehrkreis IV:n komentajat olivat oman toimensa ohella divisioonankomentajina. Komentajina olivat:
*jalkaväenkenraali Paulus von Stolzmann 1. lokakuuta 1920 – 16. kesäkuuta 1921
*kenraaliluutnantti Alfred Müller 16. kesäkuuta 1921 – 29. lokakuuta 1925
*jalkaväenkenraali Richard von Pawelsz 29. lokakuuta 1925 – 1. kesäkuuta 1926
*jalkaväenkenraali Erich Wöllwarth 1. kesäkuuta 1926 – 1. tammikuuta 1929
*jalkaväenkenraali Edwin von Stülpnagel 1. tammikuuta 1929 - 1. marraskuuta 1931
*kenraaliluutnantti Curt Freiherr von Gienanth 1. marraskuuta 1931 - 30. syyskuuta 1933

## Lähteet
Saudi-Arabian jääkiekkomaajoukkue

**Saudi-Arabian jääkiekkomaajoukkue** edustaa Saudi-Arabiaa kansainvälisissä jääkiekko-otteluissa. Saudi-Arabia ei kuulu Kansainväliseen jääkiekkoliitto IIHF:ään.

Joukkue pelasi ensimmäiset ottelunsa vuonna 2010 Kuwaitissa, kun se osallistui Persianlahden maiden mestaruusturnaukseen. Turnauksessa Saudi-Arabia hävisi Kuwaitille luvuin 10–3 ja Arabiemiraateille maalein 14–1. Joukkue voitti Omanin luvuin 1–3.

## Lähteet
Oiva Kyöstiö

**Oiva Kyösti (O. K.) Kyöstiö** (3. joulukuuta 1913 Viipuri – 11. huhtikuuta 1987) oli suomalainen kasvatustieteilijä. Hän oli Oulun yliopiston kasvatusopin professori 1964–1976. Hän tutki ammattikasvatuksen historiaa ja ammattiopetusta, koulujärjestelmiä eri maissa, esikouluikäisten kasvatusta, kasvatustieteensuomalaista tutkimusta ja kasvatuksen tulevaisuutta.

Kyöstiö väitteli vuonna 1955 ammattikasvatuksen historiaan liittyvästä aiheesta ”Suomen ammattikasvatuksen kehitys käsityön ja teollisuuden aloilla”.

## Lähteet

## Aiheesta muualla
*Kuka kukin on 1978
Saksan 5. jalkaväkidivisioona (Reichswehr)

**Saksan 5. jalkaväkidivisioona** () oli Weimarin tasavallan maavoimien yhtymä maailmansotien välillä 1922-1934.

## Perustaminen
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 11 Kasselissa ja 13 Stuttgartissa muodostivat tammikuussa 1921 5. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.

Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.

## Komentajat
Stuttgartiin sijoitetun Wehrkreis V:n komentajat olivat oman toimensa ohella divisioonankomentajina. Komentajina olivat:
*jalkaväenkenraali Walther Reinhardt 1. lokakuuta 1920 – 1. tammikuuta 1925
*jalkaväenkenraali Ernst Hasse 1. tammikuuta 1925 – 1. helmikuuta 1927
*jalkaväenkenraali Hermann Reinicke 1. helmikuuta 1927 – 30. syyskuuta 1929
*jalkaväenkenraali Hans Freiherr Steutter von Lötzen 1. lokakuuta 1929 - 1. joulukuuta 1931
*kenraaliluutnantti Curt Liebmann 1. joulukuuta 1931 - 1. elokuuta 1934

## Lähteet
Saksan 7. jalkaväkidivisioona (Reichswehr)

**Saksan 7. jalkaväkidivisioona** () oli Weimarin tasavallan maavoimien yhtymä maailmansotien välillä 1922-1934.

## Perustaminen
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 21, 23 ja 24 muodostivat tammikuussa 1921 7. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.

Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.

## Komentajat
Müncheniin sijoitetun Wehrkreis VII:n komentajat olivat oman toimensa ohella divisioonankomentajina. Komentajina olivat:
*jalkaväenkenraali Arnold Ritter von Möhl 1. lokakuuta 1920 – 1. tammikuuta 1923
*kenraaliluutnantti Otto von Lossow 1. tammikuuta 1923 – 20. maaliskuuta 1924
*tykistönkenraali Friedrich Freiherr Kress von Kressenstein 20. maaliskuuta 1924 – 1. tammikuuta 1928
*jalkaväenkenraali Adolf Ritter von Ruith 1. tammikuuta 1928 - 1. helmikuuta 1930
*kenraaliluutnantti Wilhelm Ritter von Leeb 1. helmikuuta 1930 - 1. lokakuuta 1933

## Lähteet
Aariya

**Aariya** viittaa pohjoisintialaiseen kieleen, jota ei ehkä ole koskaan ollut olemassa. Aariyalla oli ISO 639-3 luokituksessa kielikoodi "aay" kunnes se poistettiin vuonna 2009, koska kielen puhujia tai siitä jotakin tietäviä ei ole löydetty.

Ainoa tunnettu viittaus kieleen oli teos *A Bibliographical Index of the Lesser Known Languages and Dialects of India and Nepal* (1970), jossa lähteenä oli Madhya Pradeshin heimohallinnon teos *The Tribes of Madhya Pradesh* (1964). Heimo on poistettu myöhemmistä Intian antropologisen seuran teoksista, eikä vuoden 2004 tutkimusretki alueelle löytänyt ketään joka olisi kuullut kielestä.

## Lähteet
Danilo I

**Danilo I** voi tarkoittaa jotakin seuraavista henkilöistä:

* Danilo I Petrović-Njegoš, Montenegron ruhtinaspiispa vuosina 1696–1735
* Danilo I, Montenegron ruhtinas vuosina 1851–1860 (sitä ennen ruhtinaspiispa nimellä Danilo II)
* Danilo, Montenegron kruununprinssi, hetken aikaa kuningas maanpaossa vuonna 1921
* Danilo I, Serbian ortodoksikirkon arkkipiispa vuosina 1271–1272